b'\n_START_ARTICLE_\nPamantasang Estatal ng Louisiana\n_START_PARAGRAPH_\nAng\xc2\xa0Unibersidad Pampamahalaan ng Louisiana\xc2\xa0(Ingles:\xc2\xa0Louisiana State University), o madalas tinutukoy bilang LSU) ay isang pampublikong unibersidad na matatagpuan sa Baton Rouge, estado ng\xc2\xa0Louisiana, Estados Unidos. Ang Unibersidad ay itinatag noong 1853 sa lugar na kilala na ngayon bilang Pineville, Louisiana, sa ilalim ng pangalang Louisiana State Seminary of Learning & Military Academy. Ang kasalukuyang LSU main campus ay itinayo noong 1926, na binubuo ng higit sa 250 mga gusali sa estilo ng Italyanong Renasimiyento\xc2\xa0na arkitektong si\xc2\xa0Andrea Palladio, at sumasakop ng isang 650-acre (2.6 km2) talampas sa bangko ng Ilog\xc2\xa0Mississippi._NEWLINE_LSU ay ang punong\xc2\xa0institusyon ng Louisiana State University System, at ang pinakamalaking institusyon ng mas mataas na edukasyon sa Louisiana ayon sa pagpapatala ng mag-aaral. Sa 2015, nakaenrol sa Unibersidad ang higit sa 26,000 undergradwado at mahigit sa 5,000 gradwadong mag-aaral na nakakalat sa 14 na mga paaralan at kolehiyo.'